# George Mackey

George Mackey (Saint Louis, 1 de febrer de 1916 - Belmont, 15 de març de 2006) va ser un matemàtic estatunidenc.

## Vida i Obra

Tot i haver nascut a Saint Louis (Missouri), la família es va traslladar el 1925 a Hollywood (Florida) i, poc després, a Houston (Texas), localitats en les que ell i els seus dos germans van ser escolaritzats. Com que el seu pare tenia un negoci químic, es va inclinar per aquesta especialitat al iniciar els estudis universitaris a la universitat de Rice, però a mesura que va anar avançant es va anar inclinant per la física i les matemàtiques, especialitats en les quals es va graduar el 1938. Com que aquest any va ser un dels guanyadors del premi Putnam, no li va ser difícil ser admès a la universitat Harvard per fer estudis de postgrau. El 1942 va obtenir el doctorat defensant una tesi de topologia dirigida per Marshall Stone.
El curs següent (1942-43) va ser instructor a l'Institut de Tecnologia d'Illinois i, després de fer recerca militar per la Força Aèria dels Estats Units durant la Segona Guerra Mundial, es va incorporar com professor a la universitat Harvard on va fer tota la seva carrera acadèmica fins que es va retirar el 1985.
Els seus camps de recerca van ser la teoria ergòdica, la teoria de la representació, l'anàlisi funcional i la física matemàtica, i en aquest darrer camp, especialment per la mecànica estadística i pels fonaments de la teoria quàntica. Segons el seu punt de vista, les matemàtiques avançaven gràcies a una combinació d'àmplia col·laboració amb un ferotge individualisme. Tot i que no va ser un historiador de les matemàtiques en sentit estricte, si que es va preocupar per conèixer les arrels i l'evolució dels problemes que suscitaven el seu interès, publicant articles sobre el tema.

## Referències

* ↑ Moore, 2016, p. 3.
* ↑ Doran i Ramsay, 2007, p. 825.
* ↑ Moore, 2016, p. 5.
* ↑ Mumford, 2008, p. 560.
* ↑ Doran i Ramsay, 2008, p. 3.
* ↑ Doran i Ramsay, 2008, p. 4.
* ↑ Doran i Ramsay, 2008, p. 9.
* ↑ Dumbaugh, 2019, p. 884.
* ↑ Mackey, 1992, p. vii-xi.

## Bibliografia

* Ceccherini-Silberstein, T.; Machí, A.; Scarabotti, F.; Tolli, F. «Induced representations and Mackey theory» (en anglès). Journal of Mathematical Sciences, Vol. 156, Num. 1, 2009, pàg. 11-28. DOI: 10.1007/s10958-008-9254-5. ISSN: 1072-3374.
* Doran, Robert S.; Ramsay, Arlan «George Mackey, 1916-2006» (en anglès). Notices of the American Mathematical Society, Vol. 54, Num. 7, 2007, pàg. 824-850. ISSN: 0002-9920.
* Doran, Robert S.; Ramsay, Arlan. «George Mackey 1916-2006». A: Robert S. Doran, Calvin C. Moore, Robert J. Zimmer (eds.). Group Representations, Ergodic Theory, and Mathematical Physics (en anglès). American Mathematical Society, 2008, p. 1-42. ISBN 978-0-8218-4225-6.
* Dumbaugh, Della «Extensive Cooperation with Rugged Individualism: George Mackey’s Guide for Practitioners of Mathematics» (en anglès). Notices of the American Mathematical Society, Vol. 66, Num. 6, 2019, pàg. 883-891. DOI: 10.1090/noti1891. ISSN: 0002-9920.
* Gilsdorf, Thomas E. «Espacios localmente convexos y algunos resultados de George Mackey (1916-2006)» (en castellà). Miscelánea Matemática, Num. 47, 2008, pàg. 39-53.
* Mackey, George W. The Scope and History of Commutative and Noncommutative Harmonic Analysis (en anglès). American Mathematical Society, 1992. ISBN 978-0-8218-9903-1.
* Mumford, David «George Mackey, 1 February 1916 · 15 March 2006» (en anglès). Proceedings of the American Philosophical Society, Vol. 152, Num. 4, 2008, pàg. 559-563. ISSN: 0003-049X.
* Nadis, Steve. A History in Sum (en anglès). Harvard University Press, 2013. ISBN 978-0-6747-2655-0.

## Enllaços externs

* O'Connor, John J.; Robertson, Edmund F. «George Mackey» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Gleason, Andrew; Moore, Calvin; Mumford, David; Taubes, Clifford; Sternberg, Shlomo. «George Whitelaw Mackey». The Harvard Gazette, 2008. [Consulta: 1r octubre 2022]. (anglès)
* Moore, Calvin C. «George W. Mackey (1916-2006)». National Academy of Sciences, 2016. [Consulta: 1r octubre 2022]. (anglès)
* «George W. Mackey». American Institute of Physics. [Consulta: 1r octubre 2022]. (anglès)
* «George Mackey, 1916-2006». Mathematics - Harvard. [Consulta: 1r octubre 2022]. (anglès)